Priester vas vir ontvoering, verkragting | Maroela Media
'n Priester is in hegtenis geneem nadat hy glo 'n 15-jarige meisie in Laudium, Pretoria ontvoer en verkrag het.
Sers. Ann Poortman, woordvoerder van die polisie, het gesê die 25-jarige man is Woensdag in hegtenis geneem nadat hy glo die naweek die meisie in die Itireleng informele nedersetting ontvoer en herhaaldelik verkrag het.
Die meisie se suster het haar Saterdag omstreeks 11:30 winkel toe gestuur. Die priester was ook by die winkel en het glo vir die meisie gesê om na 'n spesifieke plakkershut te gaan. Haar familie is glo deel van sy kerk en hy is glo goed bevriend met haar pa.
Die priester het die meisie glo agtervolg, haar verkrag en in die plakkershut toegesluit. Haar pa het haar as vermis aangegee by die polisie. "Die priester het die familie gehelp met die soektog na die meisie en is later terug na die plakkershut waar hy haar glo herhaaldelik verkrag het," het Poortman gesê.
Hy het die meisie glo later vrygelaat. Sy het vir haar familie van die beweerde ontvoering en verkragting vertel en 'n saak is Dinsdagoggend by die polisie aanhangig gemaak.
Watter kerk se priest!!!! Dit is i klap/beledeging in die gesig van hierdie beroep,In aggenome jong priesters (25) het luste,maar om i15 jarige te verkrag is onmenslik/AFGRYSLIK.